شەفەق نیوز/ سەرچەوەیگ چەودیر لە پارێزگای زیقار، ئمڕوو جمعە،
ئاشکرای ووردەکاریەیل تاوان دڵتەزنیگ کرد ک ژنیگ لەناوڕاس شار ناسریە وە شویەگەی خوەی
کرد.
سەرچەوەگە ئەرا ئاژانس شەفەق نیوز وت: ژنیگ ئاگر شویەگەی
لە وەخت خەفتنیان لەناو ژوورەگەیان دا، هەنای پڕ ناوی وە بەنزین کرد و ئاگری دا، و
دەر ژوورەگە بەسا تا لەمەوقەیگ ک لەخەو هەڵسێد نەواێد، وتیش؛ هەنای پیاوەگە هاتە خەوەر
تەقەلا دا لە ژوورەگە بواێد، وەلی وەپی نەکریا، و لەناو یەخچاڵەگە خوەی شاردەو تا ئاگرەگە
وە تەواوەتی سزانەی.
سەرچەوەگە دیاری کرد ک پیاوەگە ئەرا خەسەخانە بریا تا چارەسەری
وەربگرێد باوجی ئاست سزاننی فرە بوی تا ئیجا هەواڵەی ناوچەی ئەهواز لە ئیران بکەن،
و لە مەترسی دەرچگ.
سەرچەوەگە باس کرد ک ژنەگە لەوەر ئەوە ک قوربانیەکە ژنیگ
تر لەبانی هاوردگە ئی تاوان دڵتەزنە وە شویەگەی کرد چوونکە تا ١٤ ساڵ هاوسەر بوینە
و مناڵ ئەرای نەزایە.
